
REFERAT
privind conferirea Titlului de Cetăţean de Onoare al Municipiului Timişoara domnului Păun Ion Otiman

	Prin iniţiativa domnului Ioan David, director al Filialei Timișoara a Bibliotecii Academiei Române, înregistrată la Primăria Municipiului Timişoara cu nr. SC2017 – / 10.05.2017, a fost propus pentru acordarea Titlului de Cetăţean de Onoare al Municipiului Timişoara domnul Păun Ion Otiman.
	Din CV-ul domnului Păun Ion Otiman prezentăm principalele repere ale activităţii domniei sale.
	Cărturar bănățean, Păun Ion Otiman, descinde, ca formație și mentalitate, din tradițiile intelectuale ale Banatului, având în permanență îndreptată atenția către toate problemele societății românești de azi.
	Domnul Păun Ioan Otiman este inginer agronom, economist, politician, membru titular al Academiei Române, fost secretar general şi în prezent președinte al Filialei Timișoara a Academiei Române.
	A absolvit Facultatea de Agronomiei din Timișoara în 1965 și Facultatea de Științe Economice din Timișoara în 1971, iar în 1974 a obținut doctoratul la Facultatea de Economie Agrară București, cu specialitatea management. Între 1968-1990 a ocupat diverse posturi didactice în cadrul Facultății de Management de la Universitatea de Științe Agricole și Medicină Veterinară a Banatului, precum și în cadrul Universității de Vest din Timișoara. Între 1990 și 2004 a fost rector al Universității de Științe Agricole și Medicină Veterinară a Banatului.
	Rectorul Păun Ioan Otiman a înființat în univeristate, pentru prima dată în România, domenii noi ca: Ingineria genetică, Ingineria mediului agricol, Tehnologia produselor agroalimentare, Extracte și aditivi alimentari, Controlul calității produselor alimentare, Peisagistică, Managementul dezvoltării rurale, etc. Drept consecință a acestei concepții de dezvoltare academică, USAMV Timișoara a devenit în România liderul de necontestat al reformei învățământului agroalimentar.
	
	Având în vedere toate elementele enumerate mai sus, propunem acordarea titlului de Cetăţean de Onoare al Municipiului Timişoara domnului Păun Ion Otiman, deoarece este o persoană marcantă a municipiului Timişoara care, prin tot ce a făcut pentru oraşul Timişoara, ca imagine şi promovare a numelui său în ţară şi peste hotare, merită cu prisosinţă această distincţie.

